Արվեստագետի կնոջ` Ալիսա Ադամյանի խոսքով` 1976-1996թթ-ին Բենիկ Պետրոսյանի` այս հասցեում գտնվող արվեստանոցը հայտնի էր Երեւանում որպես մի յուրօրինակ Վերնատուն, որտեղ հավաքվում էին արվեստի մարդիկ, մտավորականներ, նրա ընկերները: «Արվեստանոց այցելել են շատ նշանավոր մարդիկ, որոնց շարքում հատկանշական է 1978 թ-ին տիեզերագնացներ Ռոմանենկովի եւ Գրեչկոյի այցելությունը»,- ընդգծեց նա: Արվեստաբան Սարո Սարուխանյանի խոսքով` քանդակագործը երբեք չէր մտածում նորարությունների մասին. նա միշտ հանդարտ ստեղծագործում էր. կարծես դա անում էր ինքն իր համար` հիացնելով բոլորին: